《十二月大雨》
宋代·裘万顷

一冬都无五日寒，赤日杲杲后土乾。
水官丐归帝弗许，诘朝不雨吾戮汝。
斯须便放大瓢倾，一洗万里尘埃清。
不妨更作尺深雪，桑榆之功尚堪说。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。